મોદીએ કહ્યું હતું કે, કર્ણાટકની નિંદ્રાધિન સરકારને રાયચૂરના લોકોની કોઈ જ ચિંતા નથી. પહેલા ન્ઈડ્ઢ બલ્બ ૩૫૦ રૂપિયાનો મળતો હતો, પણ હવે ૪૦ થી ૫૦ રૂપિયામાં મળે છે.મોદીએ કોંગ્રેસને નિશાન બનાવતા કહ્યું હતું કે, કોંગ્રેસનો નવો મંત્ર છે – જુઠ્ઠું બોલો, જ્યાં બોલી શકો, જેટલું બોલી શકો એટલુ જુઠ્ઠું બોલો. આ જ તેમનું અભિયાન છે. તેમના અર્થસાશ્સ્ત્રીઓ પણ થોલ નગારા સાથે ખોટું બોલવા નિકળી પડે છે. ચૂંટણી આવતા કોંગ્રેસની આ યુક્તિને ઓળખી કાઢો. સંસદમાં હોબાળો કરવાના બહાને મોદીએ કોંગ્રેસ પર પ્રહાર કરતાં કહ્યું હતું કે, કોંગ્રેસ સંસદ ચાલવા નથી. કારણ કે તેમને ડર છે કે, એક મોદી એક પછી એક કામ કરી રહ્યા છે, દેશના લોકોનો વિશ્વાસ જીતતા જાય છે. તેમણે કહ્યું હતું કે, કોંગ્રેસે ઓબીસી કમીશનને બંધારણીય અધિકાર આપવાને લઈને કોઈ જ કામ નથી કર્યું. એ કામ અમે કર્યું છે. દલિત, ઓબીસી, આદિવાસીની વિરોધી કોંગ્રેસે રાજ્યસભામાં આ બિલને પસાર થવા નથી દીધું. પીએમ મોદીએ એચ ડી દેવગૌડાની પાર્ટી જનતા દળ (સેક્યુલર) એટલે કે જેડીએસ પર પણ આકરા પ્રહાર કર્યાં હતાં. તેમણે કહ્યું હતું કે, રાજ્યમાં ત્રિશંકુ વિધાનસભાની વાતો માત્ર ગેરમાર્ગે દોરનારી છે. રાજ્યમાં જેડીએસ કોઈ જ ચિત્રમાં નથી.